Vatandoshlarga savol: Amerikada hayot qanday? 
Nimadan xursandsiz, nimadan tashvishdasiz? Yangi jamiyatda ildiz otish qanchalik qiyin? Yurtdoshlaringizga nima gapingiz bor?
Nyu-Yorkning Bruklin tumanida asoslangan Vatandosh O'zbek-Amerika Federatsiyasi har yoz Vashingtonga sayohat uyushtiradi. Qo'shma Shtatlarda yangi hayot boshlagan o'zbekistonliklar bu imkoniyatdan foydalanib, poytaxtga keladi. Kongress va Oq uy albatta ko'rilishi kerak. Suratlarga tushishadi. O'zbekiston elchixonasi ham ularga o'z eshigini ochadi. Vatandoshlarga dasturxon yoziladi. Mehmonlar yana bir dargohda albatta to'xtab o'tadi - "Amerika Ovozi" da. Biz esa fursatdan foydalanib, vatandoshlarni savolga tutamiz. Xo'sh, Amerikada hayot qanday? Nimadan xursandsiz, nimadan tashvishdasiz? Yangi jamiyatda ildiz otish qanchalik qiyin? Yurtdoshlaringizga nima gapingiz bor? Tinglang, tomosha qiling. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.